1 klasė

Solfedžio pamoka Nr. 6

1 užduotis:

Dainuokite naują gamą D-dur. Ši gama prasideda natele RE ir turi du diezus: fa diez ir do diez.



2 užduotis:

Parašykite eilutę fa diez ir do diez.

Fa diez rašomas diezo pilveliui apgaubiant 5 liniją

Do diez rašomas diezo pilveliui apgaubiant tarpelį tarp 3 ir 4 linijos:



3 užduotis:

Perrašykite pratimą, suskaičiuokite natų vertes ir pažymėkite takto brūkšnius.

Metras 2/4 (dvi ketvirtinės), vadinasi viename takte telpa:

viena pusinė – vienas liūtas

arba dvi ketvirtinės – dvi stirnos

arba keturios aštuntinės – keturi kiškiai

Taip pat gali tilpti skirtingos natos pagal dydžius, pvz.: viena ketvirtinė ir dvi aštuntinės ir pan.

